A Tanács 2426/91/ESZAK, EGK, Euratom rendelete

(1991. július 29.)

a Bizottság elnökének és tagjainak, a Bíróság elnökének, bíráinak, főtanácsnokainak és hivatalvezetőjének, valamint az Elsőfokú Bíróság elnökének, tagjainak és hivatalvezetőjének járandóságairól szóló, 422/67/EGK, 5/67/Euratom rendelet, és az Európai Számvevőszék tagjainak járandóságairól szóló, 2290/77/EGK, Euratom, ESZAK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre, és különösen annak 6. cikkére,

tekintettel az Európai Szén- és Acélközösséget létrehozó szerződésre, és különösen annak 78c. cikkére,

tekintettel az Európai Gazdasági Közösséget létrehozó szerződésre, és különösen annak 206. cikkére,

tekintettel az Európai Atomenergia-közösséget létrehozó szerződésre, és különösen annak 180. cikkére,

mivel a Bizottság, a Bíróság, az Elsőfokú Bíróság és a Számvevőszék tagjai járandóságainak megállapításáról szóló rendeletek egyes rendelkezéseit helyénvaló módosítani, különösen azoknak a feltételeknek a tisztázása érdekében, amelyek szerint a nevezett tagok az Európai Közösségek tisztviselőinek személyzeti szabályzatában meghatározott szociális biztonsági rendszer juttatásaira jogosultak,

ELFOGADTA EZT A RENDELETET:

1. cikk

(1) A legutóbb a 3911/90/Euratom ESZAK, EGK rendelettel [1] módosított 422/67/EGK, 5/67/EURATOM tanácsi rendelet [2] 11. cikke helyébe a következő rendelkezés lép:

"11. cikk

A Bizottság vagy a Bíróság tagjai az Európai Közösségek tisztviselőinek személyzeti szabályzatában meghatározott szociális biztonsági rendszer keretében betegbiztosítási ellátásra, foglalkozási megbetegedés, illetve üzemi baleset esetén járó juttatásokra, valamint szülési és temetési segélyre jogosultak.

Az első bekezdést a Bizottság vagy a Bíróság olyan korábbi tagjaira is alkalmazzák, akik a 8. cikkben meghatározott nyugdíjrendszer, vagy a 7. cikkben meghatározott átmeneti juttatás, vagy végül a 10. cikkben meghatározott rokkantsági nyugdíjrendszer kedvezményezettjei.

Az Európai Közösségek tisztviselőinek személyzeti szabályzatában meghatározott szociális biztonsági rendszert azonban nem alkalmazzák azokra a kockázatokra, amelyeket egy másik szociális biztonsági rendszer már fedez, és amelynek keretében a Bizottság vagy a Bíróság korábbi tagja azonos jellegű és azonos szintű juttatás kedvezményezettje lehet.

A Bizottság vagy a Bíróság korábbi tagja azonban, amennyiben legalább 60. életévéig hivatalt viselt, vagy a 10. cikkben meghatározott rokkantsági nyugdíjrendszer alapján juttatásra jogosult, továbbra is korlátozás nélküli betegbiztosítási ellátásra jogosult a személyzeti szabályzatban meghatározott rendszer keretében. A Bizottság vagy a Bíróság korábbi tagja, amennyiben nem részesül a 7. cikkben meghatározott átmeneti juttatásban, és sem a 8. cikkben meghatározott nyugdíjrendszer, sem a 10. cikkben meghatározott rokkantsági nyugdíjrendszer keretében nem jogosult juttatásra, az adott kockázatok fedezéséhez szükséges járulék felét köteles megtéríteni. A járulékokat az utolsó átmeneti juttatás alapján kell kiszámítani, és azokat a későbbi módosítások figyelembevételével ki kell igazítani.

A Bizottság vagy a Bíróság korábbi tagja, aki 60. életévének betöltése előtt lépett ki hivatalából, és annak az időszaknak a végén, amely alatt a 7. cikkben meghatározott átmeneti juttatásban részesült, sem a 8. cikkben meghatározott nyugdíjrendszer, sem a 10. cikkben meghatározott rokkantsági nyugdíjrendszer keretében nem jogosult juttatásra, továbbra is jogosult lehet az e cikk második és harmadik bekezdésében meghatározott fedezetre, feltéve, hogy semmiféle olyan kereső foglalkozást nem folytat, amely lehetővé tenné, hogy másik nyilvános betegbiztosítási rendszer kedvezményezettje legyen. Ebben az esetben az Európai Közösségek tisztviselői személyzeti szabályzata 72. cikkének (1) bekezdésében meghatározott fedezethez szükséges járulék teljes összegét meg kell fizetnie. A járulékokat az utolsó átmeneti juttatás alapján kell kiszámítani, és azokat a későbbi módosítások figyelembevételével ki kell igazítani."

(2) A legutóbb a 3822/81/Euratom, ESZAK, EGK rendelettel [3] módosított 2290/77/EGK, Euratom, ESZAK rendelet [4] 12. cikke helyébe a következő rendelkezés lép:

"12. cikk

A Számvevőszék tagjai az Európai Közösségek tisztviselői személyzeti szabályzatában meghatározott szociális biztonsági rendszer keretében betegbiztosítási ellátásra, foglalkozási megbetegedések, illetve üzemi baleset esetén járó juttatásokra, valamint szülési és temetési segélyre jogosultak.

Az első bekezdés a Számvevőszéknek azokra a korábbi tagjaira is alkalmazzák, akik a 9. cikkben meghatározott nyugdíjrendszer, vagy a 8. cikkben meghatározott átmeneti juttatás, vagy végül a 11. cikkben meghatározott rokkantsági nyugdíjrendszer kedvezményezettjei.

Az Európai Közösségek tisztviselőinek személyzeti szabályzatában meghatározott szociális biztonsági rendszer azonban nem alkalmazható olyan kockázatok fedezésére, amelyekre egy másik szociális biztonsági rendszer terjed ki úgy, hogy annak keretében a Számvevőszék korábbi tagja azonos jellegű és azonos szintű juttatás kedvezményezettje lehet.

A Számvevőszéknek az a korábbi tagja azonban, amennyiben legalább 60. életévéig hivatalt viselt vagy a 11. cikkben meghatározott rokkantsági nyugdíjrendszer alapján juttatásra jogosult, továbbra is korlátozás nélküli betegbiztosítási ellátásra jogosult a személyzeti szabályzatban meghatározott rendszer keretében. A Számvevőszék korábbi tagja, amennyiben nem részesül a 8. cikkben meghatározott átmeneti juttatásban, és sem a 9. cikkben meghatározott nyugdíjrendszer, sem a 11. cikkben meghatározott rokkantsági nyugdíjrendszer keretében nem jogosult juttatásra, köteles az ilyen kockázatok fedezéséhez szükséges járulék felét fizetni. A járulékokat az utolsó átmeneti juttatás alapján kell kiszámítani, és azokat a későbbi módosítások figyelembevételével ki kell igazítani.

A Számvevőszék korábbi tagja, aki 60. életévének betöltése előtt lépett ki hivatalából és annak az időszaknak a végén, amely alatt a 8. cikkben meghatározott átmeneti juttatásban részesült, sem a 9. cikkben meghatározott nyugdíjrendszer, sem a 11. cikkben meghatározott rokkantsági nyugdíjrendszer keretében nem jogosult juttatásra, továbbra is jogosult lehet az e cikk második és harmadik bekezdésében meghatározott fedezetre, feltéve, hogy semmiféle kereső foglalkozást nem folytat, amely lehetővé tenné számára, hogy egy másik nyilvános betegbiztosítási rendszer kedvezményezettje legyen. Ebben az esetben az Európai Közösségek tisztviselői személyzeti szabályzata 72. cikkének (1) bekezdésében biztosított fedezethez szükséges járulék teljes összegét meg kell fizetnie. A járulékokat az utolsó átmeneti juttatás alapján kell kiszámítani, és azokat a későbbi módosítások figyelembevételével ki kell igazítani."

2. cikk

(1) "(8) A Bizottság vagy a Bíróság tagjának és korábbi tagjának özvegye és eltartott gyermekei az Európai Közösségek tisztviselői személyzeti szabályzatában meghatározott szociális biztonsági rendszer keretében betegbiztosítási ellátásra jogosultak, ha egy másik szociális biztonsági rendszer kedvezményezettjeként nem jogosultak azonos jellegű és azonos szintű juttatásra."

(2) "(8) A Számvevőszék tagjának és korábbi tagjának özvegye és eltartott gyermekei az Európai Közösségek tisztviselői személyzeti szabályzatában meghatározott szociális biztonsági rendszer keretében betegbiztosítási ellátásra jogosultak, ha egy másik szociális biztonsági rendszer kedvezményezettjeként nem jogosultak azonos jellegű és azonos szintű juttatásra."

3. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1989. december 12.-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. július 29-én.

a Tanács részéről

az elnök

H. Van Den Broek

[1] HL L 375., 1990.12.31., 1. o.

[2] HL 187., 1967.8. 8., 1. o.

[3] HL L 386., 1981.12.31., 4. o.

[4] HL L 268., 1977.10.20., 1. o.

--------------------------------------------------